stanford-oval/wikipedia huggingface dataset:
Preussiella

| Preussiella |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: อันดับชมพู่ Myrtales
วงศ์:: วงศ์โคลงเคลง Melastomataceae
สกุล:: Preussiella Preussiella Gilg
สปีชีส์:: Preussiella
ชื่อทวินาม
Preussiella Gilg

Preussiella เป็นสกุลของพืชดอกที่อยู่ในวงศ์ Melastomataceae.
ถิ่นกำเนิดของมันคือทางตะวันตกและทางตะวันตกตอนกลาง แอฟริกาเขตร้อน ในประเทศแคเมอรูน กาบอง กานา กินี อ่าวเกาะกินี ไอวอรี่โคสต์ และไลบีเรีย
สปีชีส์ในสกุล ได้แก่:
Preussiella gabonensis Jacq.-Fél.
Preussiella kamerunensis Gilg
กลุ่มหน่วยรบพิเศษ (เบลเยียม)

หน่วยทางการทหาร
| กลุ่มหน่วยรบพิเศษ |
| --- | --- |
Special Forces Group
ตรากลุ่มหน่วยรบพิเศษ
ประจำการ: พ.ศ. 2536 – ปัจจุบัน
ประเทศ:  เบลเยียม
ขึ้นต่อ: กรมปฏิบัติการพิเศษ
เหล่า:  กองทัพบกเบลเยียม
รูปแบบ: หน่วยรบพิเศษ
บทบาท:   การต่อต้านการก่อการร้าย  การปฏิบัติภารกิจโดยตรง  การสงครามนอกแบบ  การลาดตระเวนพิเศษ  ชิงตัวประกัน  ป้องกันความมั่นคงภายในประเทศ  การฟื้นฟูกำลังพล 
กำลังรบ: 225 (กำลังพลประจำการ)
กองบัญชาการ: เฮเวอร์ลี
คำขวัญ: "ก้าวไกล"; "ผู้กล้าคือผู้ชนะ"
ผู้บังคับบัญชา
Commanding Officer: พันโทราฟาแอล แบเชต์
กลุ่มหน่วยรบพิเศษ เป็นหน่วยรบพิเศษกองทัพบกเบลเยียม ภายใต้การบังคับบัญชาของกองทัพเบลเยียม
กำลังพลกลุ่มหน่วยรบพิเศษเบลเยียมจะถูกคัดจากหน่วยกำลังรบทุกหน่วยของกองทัพเบลเยียม  ต้องมีประสบการณ์ด้านการทหารขั้นต่ำ 3 ปีขึ้นไป ถึงสามารถเข้าสมัครในหน่วยได้ เป็นหน่วยรบพิเศษที่รับการสืบทอดธรรมเนียมมาจากหน่วยปฏิบัติการพิเศษทางอากาศที่ 5 และกองพันพลร่มที่ 1 ของกองทัพบกเบลเยี่ยม โดยหน่วยรบพิเศษทั้งสองมีต้นแบบจากหน่วยปฏิบัติการพิเศษทางอากาศ กองทัพบกสหราชอาณาจักร
กำลังปฏิบัติการกลุ่มหน่วยรบพิเศษเบลเยียม ในจอร์แดน พฤศจิกายน 2557
รถ Jankel Fox Rapid Response Vehicles (RRV) ของกลุ่มหน่วยรบพิเศษเบลเยียม ขณะสวนสนามในบรัสเซลส์ 2561
แหล่งข้อมูลอื่น

เว็บไซต์กลุ่มหน่วยรบพิเศษเบลเยียม
การคลอด

เด็กแรกเกิด
การคลอด เป็นการให้กำเนิดของสิ่งมีชีวิตที่เลี้ยงลูกด้วยนมหลังจากการตั้งครรภ์ ซึ่งเปลี่ยนภาวะจากตัวอ่อนในครรภ์ออกมาเผชิญสิ่งแวดล้อมภายนอก ซึ่งการคลอดโดยธรรมชาติทารกหรือตัวอ่อนจะออกทางช่องคลอด หรือกรณีที่คลอดธรรมชาติไม่ได้ แพทย์จะทำการผ่าตัดหน้าท้องเพื่อเอาเด็กออกมา
การคลอดก่อนกำหนด

ผลการศึกษาของสถาบันวิจัยรหัสจีโนมของมนุษย์ของสหรัฐอเมริกาล่าสุดพบความเชื่อมโยงระหว่างการคลอดก่อนกำหนดและระดับคอเลสเตอรอลของผู้เป็นแม่ พบว่า ผู้หญิงที่มีระดับคอเลอเตอรอลสูงที่สุดคือ 261 มิลลิกรัมต่อเดซิลิตร (mg/dl) มีถึงประมาณ 12% ที่ให้กำเนิดบุตรก่อนกำหนด
แหล่งข้อมูลอื่น

Child's growth after birth
กลอนสักวา

กลอนสักวา (อ่านว่า สัก-กะ-วา โบราณเขียนว่า สักกรวา) เป็นชื่อของร้อยกรองประเภทกลอนลำนำ ชนิดหนึ่ง 1 บทมี 4 คำกลอน ขึ้นต้นด้วยคำ 'สักวา' และลงท้ายด้วยคำ 'เอย'
กลอนสักวาถูกนำมาใช้ทั้งแบบที่เป็นบทประพันธ์ธรรมดา ของผู้ที่มีความสามารถทางด้านการประพันธ์ และนำมาใช้เป็นการละเล่นโต้ตอบกันระหว่างผู้เล่นหลายคน ซึ่งต้องอาศัยความรู้ทางด้านร้อยกรอง และยังต้องอาศัยไหวพริบปฏิภาณของผู้เล่นที่จะสามารถโต้ตอบกันได้อย่างถูกต้องและทันท่วงที
การเล่นสักวานี้เป็นที่นิยมกันมากในสมัยโบราณ เพราะเป็นการแสดงออกถึงความสามารถทางก้านกวีนิพนธ์ที่โดดเด่นและสนุกสนานทั้งผู้เล่นและผู้ฟัง
ฉันทลักษณ์

กลอนสักวา 1 บทมี 4 คำกลอนหรือ 8 วรรค วรรคแรกหรือวรรคขึ้นจะต้องขึ้นต้นบทด้วยคำว่า " สักวา " และวรรคสุดท้ายหรือวรรคส่งจะต้องลงท้ายด้วยคำว่าเอย ส่วนวรรคที่ 2-3 คือวรรครับและวรรครองนั้น ไม่บังคับตัวอักษร แต่ต้องมีสัมผัสระหว่างวรรคทั้ง 4 อย่างลัษณะของกลอนทั่วไป
การเล่นสักวา > การเล่นสักวาในสมัยโบราณ

การเล่นสักวา ในสมัยโบราณ การเล่นอาจะเล่นบนเรือนที่ส่วนใหญ่จะเป็นเรือนแพหรือเรือนริมน้ำ หรือเล่นกันบนเรือ โดยลงเรือกันไปเป็นกลุ่มๆ หรือเป็นคณะ แต่ละกลุ่มหรือคณะ มีผู้เล่นสักวา , นักร้อง , นักดนตรี แล้วแต่งบทสักวาโต้ตอบกัน การโต้ตอบอาจจะเป็นการโต้ตอบกันตามธรรมดา หรือเลือกเอาวรรณคดีต่างๆ มากันเล่นเป็นตอนๆ
การเล่นสักวาทางเรือนั้นจะเล่นกันในหน้าน้ำ ประมาณเดือน 11 เดือน 12 ช่วงฤดูน้ำหลาก มักเล่นกันในโอกาสเทศกาลทอดกฐินทอดผ้าป่าหรือลอยเรือเที่ยวทุ่ง เมื่อไปพบกันก็จะลอยเรือมารวมกันเล่นกลอนสักวา
การเล่นสักวานี้สันนิษฐานว่าเป็นที่นิยมเล่นกันมาตั้งแต่สมัยกรุงศรีอยุธยา และเรื่อยมาจนถึงสมัยรัตนโกสินทร์ ซึ่งมีปรากฏหลักฐานในเอกสารโบราณต่างๆ จนกระทั่งถึงในสมัยรัชกาลที่ 5
การเล่นสักวาทางน้ำหรือทางน้ำนั้น หยุดไป เมื่อสังคมเปลี่ยนไป การคมนาคมทางน้ำนั้นมีน้อยลง ผู้คนเปลี่ยนการคมนาคมในชีวิตประจำวันมาเป็นทางบกเป็นส่วนใหญ่หรือทางอากาศ การคมนาคมหรือการละเล่นทางน้ำจึงลดน้อยหรือหยุดลงไป
การเล่นสักวา > การเล่นสักวาในสมัยปัจจุบัน

การเล่นสักวาในสมัยปัจจุบัน จะการเล่นในอาคารสถานที่บนบก ตามสภาพของสังคมในปัจจุบัน และการเพิ่มการแสดงประกอบการเล่นสักวาขึ้นมาอีก เรียกว่าสักวาออกตัว(แสดง) ซึ่งนอกจากจะได้อรรถรสทางด้านภาษาจากการเล่นสักวา แล้วยังได้อรรถรสจากการบรรเลงดนตรี ขับร้อง และการร่ายรำอีกด้วย
คุณพุ่มบุษบาท่าเรือจ้าง

คุณพุ่ม ผู้เป็นธิดาพระยาราชมนตรี (ภู่) และได้รับสมญาว่า “บุษบาท่าเรือจ้าง” เป็นปฏิภาณกวีผู้มีชื่อเสียงทางแต่งกลอนสดและบอก กลอนสักวาได้คล่องแคล่วมาก และมีฝีปากคารมคมคายไม่เกรงผู้ใด บางครั้งผู้ร่วมเล่นกลอนสักวาเป็นผู้มีบรรดาศักดิ์หรือฐานันดรศักดิ์สูงกว่ามากมาย
คุณพุ่มได้มีโอกาสเล่นสักวาถวายหน้าพระที่นั่งเนื่องในโอกาสต่าง ๆ หลายครั้ง และเป็นผู้ที่มีชื่อเสียงเป็นที่ยอมรับอย่างกว้างขวางด้านการเล่นกลอนสักวา ตั้งแต่ในสมัยรัชกาลที่ 3 จนถึงในสมัยรัชกาลที่ 5
สโมสรสยามวรรณศิลป์

สโมสรสยามวรรณศิลป์ เป็นกลุ่มบุคคลผู้ทรงคุณวุฒิทางด้านภาษาไทย รวมกลุ่มกันประกอบกิจกรรมด้านการส่งเสริมการใช้ภาษาไทย และเป็นกลุ่มที่ยังยืนหยัดรักษาการเล่นสักวาให้ดำรงคงไว้ในปัจจุบัน
สมาชิกในกลุ่ม ประกอบด้วย
ศ.เกียรติคุณ นพ.พูนพิศ อมาตยกุล
ประยอม ซองทอง ศิลปินแห่งชาติ พ.ศ. 2548 สาขาวรรณศิลป์
ม.ร.ว.อรฉัตร ซองทอง
อำพล สุวรรณธาดา
อดุล จันทรศักดิ์ ศิลปินแห่งชาติ พ.ศ. 2551 สาขาวรรณศิลป์
รศ.วันเนาว์ ยูเด็น
ผศ.มะเนาะ ยูเด็น
ผศ.ดร.ญาดา อรุณเวช อารัมภีร
เอนก แจ่มขำ
ตัวอย่างกลอนสักวา

| 0 | 1 | 2 |
| --- | --- | --- |
| สักวาหวานอื่นมีหมื่นแสน |  | ไม่เหมือนแม้นพจมานที่หวานหอม |
| กลิ่นประเทียบเปรียบดวงพวงพะยอม |  | อาจจะน้อมจิตโน้มด้วยโลมลม |
| 0 | 1 | 2 |
| --- | --- | --- |
| แม้นล้อลามหยามหยาบไม่ปลาบปลื้ม |  | ดังดูดดื่มบอระเพ็ดต้องเข็ดขม |
| ผู้ดีไพร่ไม่ประกอบชอบอารมณ์ |  | ใครฟังลมเมินหน้าระอาเอย |
— พระเจ้าบรมวงศ์เธอ กรมหลวงบดินทร์ไพศาลโสภณ
| 0 | 1 | 2 |
| --- | --- | --- |
| สักวาดาวจระเข้ก็เหหก |  | ศีรษะตกหันหางขึ้นกลางหาว |
| เป็นวันแรมแจ่มแจ้งด้วยแสงดาว |  | น้ำค้างพราวปรายโปรยโรยละออง |
| 0 | 1 | 2 |
| --- | --- | --- |
| ลมเรื่อยเรื่อยเฉื่อยฉิวต้องผิวเนื้อ |  | ความหนาวเหลือทานทนกระมลหมอง |
| สกุณากาดุเหว่าก็เร่าร้อง |  | ดูแสงทองจับฟ้าขอลาเอย |
— ของเก่า
แหล่งข้อมูลอื่น

พระสืบสายวรรณศิลป์ตราบดินฟ้า kanchanapisek.or.th  เก็บถาวร 2009-09-23 ที่ เวย์แบ็กแมชชีน
กลอนลำนำ ศูนย์สนเทศเสียงไทย
เรียนรุ้เรื่องกลอน - บทสักวา เก็บถาวร 2009-09-23 ที่ เวย์แบ็กแมชชีน
แบบแผนบังคับกลอนสักวา
สักวาที่ท้องพรหมาสตร์ - มานิตา ศรีสาคร[ลิงก์เสีย]
คุณพุ่ม บุษบาท่าเรือจ้าง www.bloggang.com - กัมม์
สกุลไทย - สักวาเรื่องสามก๊ก ตอนโฮจิ๋นสิ้นอำนาจ(๑) เก็บถาวร 2009-02-28 ที่ เวย์แบ็กแมชชีน
สกุลไทย - สักวาพาเพลินใจให้ความคิด เก็บถาวร 2005-09-20 ที่ เวย์แบ็กแมชชีน
สกุลไทย - ตอนนักเขียนคอลัมน์ดีเด่นกับสักวาเรื่องไกรทอง (๑) เก็บถาวร 2007-08-07 ที่ เวย์แบ็กแมชชีน
รูปการแสดงสักวาประกอบการขับร้องวงปี่พาทย์เครื่องคู่ เรื่อง “เศรษฐกิจพอเพียง เลี้ยงชีวิตชาวเมืองสามล” เก็บถาวร 2016-03-14 ที่ เวย์แบ็กแมชชีน
สมาคมนักกลอนแห่งประเทศไทย
การจำกัดแคลอรี

การจำกัดแคลอรีหรือการจำกัดพลังงานเป็นข้อกำหนดอาหารที่ลดการบริโภคแคลอรีโดยไม่ก่อให้เกิดทุพโภชนาการหรือการลดสารอาหารสำคัญ "การลด" สามารถนิยามโดยสัมพัทธ์กับการบริโภคเดิมของผู้ป่วยก่อนจำกัดแคลอรีโดยเจตนา หรือโดยสัมพัทธ์กับบุคคลที่มีลักษณะรูปร่าง (body type) เดียวกัน
ในสิ่งมีชีวิตหลายชนิด การจำกัดแคลอรีโดยไม่ก่อให้เกิดทุพโภชนาการอาจชะลอกระบวนการเปลี่ยนตามวัยทางชีววิทยา ส่งผลให้มีการธำรงสุขภาพเยาว์และการเพิ่มอายุขัยค่ากลางและสูงสุด ทว่า ไม่มีการแสดงว่าฤทธิ์ยืดอายุของการจำกัดแคลอรีมีผลสากล ในมนุษย์ ยังไม่ทราบผลต่อสุขภาพระยะยาวของการจำกัดแคลอรีปานกลางที่มีสารอาหารเพียงพอ ความร่วมมือของสถาบันการเปลี่ยนตามวัยแห่งชาติสหรัฐกับมหาวิทยาลัยวิสคอนซินพบว่า การจำกัดแคลอรีโดยไม่มีทุพโภชนาการในลิงวอกยืดอายุขัยและชะลอการเริ่มต้นของโรคที่สัมพันธ์กับอายุ กล่าวคือ อายุมาก คุณภาพอาหารสูงและเพศเมียเป็นปัจจัยที่ส่งผลต่อประโยชน์จากการลดการบริโภคแคลอรี
คณะประพันธกรจรจัด เดอะมูฟวี่ เดธแอปเปิล

| คณะประพันธกรจรจัด เดอะมูฟวี่ เดธแอปเปิล |
| --- | --- |

กำกับ: ทากูยะ อิงาราชิ
บทภาพยนตร์: โยขิ เอโนกิโดะ
สร้างจาก: คณะประพันธกรจรจัด โดย คาฟกา อาซางิริ
อำนวยการสร้าง: จุนอิจิโร ทามูระ ชิอากิ คูรากาเนะ
นักแสดงนำ:   เค็นโชะ โอโนะ  คิโช ทานิยามะ  มาโมรุ มิยาโนะ  ยูโตะ อูเอมูระ  อากิระ อิชิดะ 
กำกับภาพ: สึโยชิ คันบายาชิ
ตัดต่อ: ชิเงรุ นิชิยามะ
ดนตรีประกอบ: ทากุ อิวาซากิ
บริษัทผู้สร้าง: โบนส์ 
ผู้จัดจำหน่าย: คาโดกาวะ
วันฉาย: 3 มีนาคม พ.ศ. 2561 (ญี่ปุ่น) 25 ตุลาคม พ.ศ. 2561 (ไทย)
ความยาว: 90 นาที
ประเทศ: ญี่ปุ่น
ภาษา: ญี่ปุ่น
ทำเงิน: 550 ล้านเยน
คณะประพันธกรจรจัด เดอะมูฟวี่ เดธแอปเปิล (ญี่ปุ่น: 文豪ストレイドッグス デッドアップル; โรมาจิ: Bungō Sutorei Doggusu Deddo Appuru) เป็นภาพยนตร์อนิเมะญี่ปุ่นในปี พ.ศ. 2561 ผลิตโดยสตูดิโอโบนส์ กำกับโดยทากูยะ อิงาราชิ และเขียนบทโดยคาฟกา อาซางิริและโยจิ เอโนกิโดะ อิงจากซีรีส์มังงะคณะประพันธกรจรจัดที่แต่งเรื่องโดยอาซางิริและวาดภาพโดยซังโงะ ฮารูกาวะ ภาพยนตร์เรื่องราวหลังเหตุการณ์ในซีรีส์อนิเมะฤดูกาลที่สอง เมื่อกลุ่มนักสืบได้เห็นความเชื่อมโยงของคดีฆาตกรรมหลายคดีที่เกิดขึ้นกับผู้มีพลังพิเศษ นาคาจิมะ อัตสึชิและพวกพ้องจึงได้เผชิญหน้าของคนร้ายในคดีเหล่านี้ซึ่งเป็นชายที่มีชื่อว่าชิบุซาวะ ทัตสึฮิโกะ นักพากย์ตัวละครหลักที่กลับมารับบทในภาพยนตร์ได้แก่ เค็นโชะ โอโนะ, คิโช ทานิยามะ, มาโมรุ มิยาโนะ, ยูโตะ อูเอมูระ และอากิระ อิชิดะ ภาพยนตร์ออกฉายในประเทศญี่ปุ่นในวันที่ 3 มีนาคม พ.ศ. 2561 และออกฉายในประเทศไทยในวันที่ 25 ตุลาคม พ.ศ. 2561
เนื้อเรื่องของภาพยนตร์คิดขึ้นโดยอาซางิริ ผู้ซึ่งต้องการสานต่อเรื่องราวหลังจากซีรีส์อนิเมะโทรทัศน์ฤดูกาลที่สองได้จบลงเมื่อปลายปี พ.ศ. 2559 ทีมงานสร้างมีเป้าหมายที่จะสร้างโครงเรื่องที่ลึกซึ้งโดยอ้างอิงจากชิบุซาวะ ทัตสึฮิโกะตัวจริง ๆ อย่างหลวม ๆ   ในขณะเดียวกันก็สร้างสมดุลระหว่างผลกระทบของบทบาทของตัวละครในภาพยนตร์ โดยเฉพาะอัตสึชิและนากาฮาระ ชูยะ  วง Granrodeo, Screen Mode และ Luck Life ร้องเพลงประกอบของภาพยนตร์เรื่องนี้ มังงะดัดแปลงจากภาพยนตร์จำนวน 2 เล่มออกฉายในญี่ปุ่น และยังมีไลต์โนเวลอีก 2 เล่มที่เขียนขึ้นเพื่อโปรโมตภาพยนตร์เรื่องนี้ด้วย
ภาพยนตร์ทำรายได้รวม 550 ล้านเยน (4.98 ล้านเหรียญสหรัฐ) ในบ็อกซ์ออฟฟิสญี่ปุ่น และชนะหลายรางวัลจากนิตยสารนิวไทป์ โดยเฉพาะ"รางวัลภาพยนตร์" ภาพยนตร์ได้เสียงตอบรับในเชิงบวกในเรื่องการจัดการบทบาทตัวละครและงานภาพ แม้ว่่าหลายคนเห็นว่าผู้ที่รู้จักซีรีส์นี้ใหม่ ๆ จะเข้าใจเนื้อเรื่องได้ยาก
คริสต์ทศวรรษ 1870

| --- | --- |
คริสต์สหัสวรรษ:: 2
คริสต์ศตวรรษ:: 18 19 20
คริสต์ทศวรรษ:: 1840 1850 1860 คริสต์ทศวรรษ 1870 1880 1890 1900
คริสต์ศักราช:: 1870 1871 1872 1873 1874 1875 1876 1877 1878 1879
เหตุการณ์

โทรศัพท์ถูกคิดค้นขึ้น ในปี ค.ศ. 1876 โดย อเล็กซานเดอร์ เกรแฮม เบลล์
หลอดไฟถูกคิดค้นขึ้น
ลุดวิก โบลซ์มานน์นิยาม เอนโทรปี
กลองสะบัดชัย

กลองสะบัดชัย เป็นกลองที่มีมานานแล้วนับหลายศตวรรษ ในสมัยก่อนใช้ ตียามออกศึกสงคราม เพื่อเป็นสิริมงคล และเป็น ขวัญกำลังใจให้แก่เหล่าทหารหาญในการต่อ สู้ให้ได้ชัยชนะ ทำนองที่ใช้ในการตี กลองสะบัดชัยโบราณมี 3 ทำนอง คือ ชัยเภรี, ชัยดิถี และชนะมาร
การตีกลองสะบัดชัยเป็นศิลปะการแสดงพื้นบ้านล้านนาอย่างหนึ่ง ซึ่งมักจะพบเห็นในขบวนแห่หรืองานแสดงศิลปะพื้นบ้านในระยะหลังโดยทั่วไป ลีลาในการตีมีลักษณะโลดโผนเร้าใจมีการใช้อวัยวะหรือส่วนต่าง ๆ ของร่างกาย เช่นศอก เข่า ศีรษะ ประกอบในการตีด้วย ทำให้การแสดงการตีกลองสะบัดชัยเป็นที่ประทับใจของผู้ที่ได้ชม จนเป็นที่นิยมกันอย่างกว้างขวางในปัจจุบัน
รูปร่างลักษณะกลองสะบัดชัย

รูปร่างลักษณะแต่เดิมนั้น เท่าที่พบมีแห่งเดียว คือกลองสะบัดชัยจำลองทำด้วยสำริด ขุดพบที่วัดเจดีย์สูง ตำบลบ้านหลวง อำเภอฮอด จังหวัดเชียงใหม่ กลองสะบัดชัยดังกล่าวประกอบด้วยขนาดกลองสองหน้าเล็ก 1 ลูก กลองสองหน้าขนาดใหญ่ 1 ลูก ฆ้องขนาดหน้ากว้างพอ ๆ กับกลองใหญ่อีก 1 ใบ พร้อมไม้ตีอีก 3 อัน หน้ากลองตรึงด้วยหมุดตัดเรียบมีคานหามทั้งกลองและฆ้องรวมกัน
ส่วนที่พบโดยทั่วไป คือกลองสะบัดชัยที่แขวนอยู่ตามหอกลองของวัดต่าง ๆ ในเขตล้านนา ซึ่งมักจะมีลักษณะเหมือนกัน คือมีกลองสองหน้าขนาดใหญ่ 1 ลูก หน้ากว้างประมาณ 30 – 35 นิ้ว ยาวประมาณ 45 นิ้ว หน้ากลองหุ้มด้วยหนังตรึงด้วยหมุด ( ล้านนาเรียก  "แซว่" ) โดยที่หมุดไม่ได้ตัดเรียบคงปล่อยให้ยาวออกมาโดยรอบ ข้าง ๆ กลองใหญ่ มีกลองขนาดเล็ก 2 - 3 ลูก เรียกว่า " ลูกตุบ " กลองลูกตุบทั่วไปมักมีสองหน้าบางแห่งมีหน้าเดียว ขนาดหน้ากว้างประมาณ 8 – 10 นิ้ว ความยาวประมาณ 12 – 15 นิ้ว หน้ากลองหุ้มด้วยหนังตรึงด้วยหมุดเช่นกัน
กลองสะบัดชัยในปัจจุบันเป็นกลองที่ย่อส่วนมาจากวัด เมื่อย่อขนาดให้สั้นลง โดยหน้ากว้างยังคงใกล้เคียงกับของเดิม ลูกตุบก็ยังคงอยู่ ลักษณะการหุ้มหน้ากลองเหมือนของเดิมทุกประการ ตัวกลองติดคานหามสำหรับคนสองคนหามได้ ต่อมาไม่นิยมใช้ลูกตุบ จึงตัดออกเหลือแต่กลองใหญ่ ลักษณะการหุ้มเปลี่ยนจากการตรึงด้วยหมุดมาใช้สายโยงเร่งเสียง เพราะสะดวกต่อการตึงหน้ากลองให้ตึงหรือหย่อนเพื่อให้ได้เสียงตามที่ต้องการ ข้างกลองประดับด้วยไม้แกะสลักซึ่งนิยมแกะเป็นรูปนาค และมีผ้าหุ้มตัวกลองให้ดูสวยงามอีกด้วย
การแต่งกายของผู้แสดง

ผู้แสดงใส่ชุดพื้นเมืองเหนือ นุ่งเตี่ยวสะดอ โพกศรีษะ สวมเสื้อม่อฮ้อม
บทบาทของกลองสะบัดชัย

อาจกล่าวได้ว่า ปัจจุบันศิลปะการตีกลกองสะบัดชัย เป็นศิลปะอย่างหนึ่งที่ได้นำชื่อเสียงทางด้านวัฒนธรรมพื้นสู่ล้านนา และบทบาทของกลองสะบัดชัยจึงอยู่ในฐานะการแสดงในงานวัฒนธรรมต่าง ๆเช่น งานขันโตก งานพิธีต้อนรับแขกเมืองขบวนแห่ ฯลฯ
แต่โอกาสในการใช้กลองสะบัดชัยแต่เดิมมาจนถึงปัจจุบันยังมีอีกหลายประการ ซึ่งมีหลักฐานปรากฏในวรรณกรรมต่าง ๆมากมาย สรุปได้ดังนี้
บทบาทของกลองสะบัดชัย > ใช้ตีบอกสัญญาณ

การใช้กลองสะบัดชัยตีบอกสัญญาณนั้นมีหลายลักษณะ ดังนี้
ในตำนานพื้นเมืองเชียงใหม่ ฉบับวัดพระงาม ผูกที่ 2 กล่าวถึงสมัยพระญามังราย ตอนขุนครามรบพระญาเบิกที่เมืองเขลางค์ ขุนครามแต่งกลให้ขุนเมือง
เชริงเป็นปีกขวา ขุนเมืองฝางเป็นปีกซ้ายยกพลเข้าโจมตี กล่าวว่า ‘' เจ้าขุนครามแต่งกลเส็กอันนี้ แล้วก็หื้อสัญญาริพลเคาะคล้องโย้ง ( ฆ้อง ) ตีกลองชัย ยกสกุลโยธาเข้าชูชนพระญาเบิก ยู้ขึ้นมาวันนั้นแล  กลองชัยในที่นี้ คือกลองสะบัดชัยนั่นเอง เพราะในบริบทที่ใกล้เคียงกันนี้มีคำว่า
‘' สะบัดชัย  ตีคู่กับฆ้องอยู่ด้วย กล่าวคือในตำนานพื้นเมืองเชียงใหม่ พระยาลุ่มฟ้าห้อยกพลเข้าตีเชียงแสนชาวเมืองแต่งกลศึกโดยขุดหลุมพรางฝังหลาว แล้วตีปีกทัพล้อมไล่ทัพห้อให้ถูกกล
‘' ยามแตรจักใกล้เที่ยงวันหร้อ ( ฮ่อ ) ยกพลเส็กเข้ามาชาวเราจิ่งเคาะคล้อง ( ฆ้อง ) ตีสะบัดชัย ยกพลเส็กกวมปีกกากุมติดไว้ และในสมัยพระญาติโลกราช ตอนหมื่นด้งนครรบชาวใต้ ( สองแคว ) ได้ให้พลโยธาซุ่มอยู่จนข้าศึกตายใจแล้ว กล่าวว่า ‘' หมื่นด้งหื้อเคาะคล้องโย้ง ตีสะบัดชัย เป่าพุลุ ลาภา ปลี่หร้อยอพลเส็กเข้า ฝูงอยู่คุ่มไม้ก็สว่ายเดงช้างตีจองวองยู้เข้าไพ โห่ร้องมี่นันมากนัก
วรรณกรรมไทเขินเรื่อง ‘' เจ้าบุญหลง  ผูกที่ 5 ตอนชาวเมืองปัญจรนคาผูกผุสรถเพื่อเสี่ยงเอาพญาเจ้าเมือง อามาตย์ได้สั่งให้เสนาไปป่าวประกาศ ‘' อมาตยแก้วพรองเมือง หื้อเสนาเนืองเอิ้นป่าว ค้อนฟาดหน้ากลองไชย เสียงดังไปผับจอด รู้รอดเสี้ยงปัญจรนคร ‘' และผูกที่ 7 ตอนเจ้าพรหมปันจัดเตรียมทัพไปเยี่ยมอนุชาและมารดา ได้สั่งให้เสนาไปร้องป่าวให้ชาวเมืองเตรียมขบวนาร่วมด้วย ‘' เจ้าก็ร้องเสนามาสู่ แทบใกล้กู่ตนคำปลงอาชญาทำโดยรีบ ถีบคนใช้หนังสือ กลองสะบัดชัยตีป่าวกล่าวไพร่ฟ้ามามวล
บทบาทของกลองสะบัดชัย > เป็นมหรสพ

วรรณกรรมเรื่อง อุสสาบารส ผูกที่ 1 ตอนพระยากาลีพรหมราชให้นำมเหสีสุราเทวีไปเที่ยวชมสวนอุทยานและในสวนอุทยานก็มีการเล่นมหรสพ ‘' มหาชนา อันว่าคนทังหลายก็เหล้นมโหรสพหลายประการต่าง ๆ ลางพร่องก็ตีกลองสะบัดชัยตื่นเต้น ลางพร่องก็ตีพาทย์ค้องการะสับ ลางพร่องเยียะหลายฉบับ ฟ้อนตบตีนมือ ลางพร่องปักกะดิกเอามือตางตีน
ในวรรณกรรมประเภทคร่าวซอเรื่อง หงส์หิน ที่แต่งโดยเจ้าสุริยวงส์ ตอนมีงานสมโภชเจ้าหงส์หินได้เป็นเจ้าเมืองกล่าวถึงการเล่นมหรสพต่าง ๆ ซึ่งมีกลองสะบัดชัยด้วย ว่า
‘' เจ็ดแบกเมี้ยน บ่ถูกตัวเขา ดาบลาเอา ท่ารบออกเหล้นกลองสะบัดชัย ลูกตุบไล่เต้น ขบวนเชิงต่อยุทธ์ ชนผัดหลัง แล้ววางอาวุธ พิฆาตข้าฟันลอง
และแม้ในงานศพของกษัตริย์ หรือเจ้าเมืองก็มีกลองสะบัดชัยเป็นมหรสพ เช่น ที่ปรากฏในวรรณกรรมคร่าวซอเรื่องก่ำกาดำ ตอนงานศพของพระยาพาราณสี
‘' เชิญพระศพมา ฐานตั้งไว้ กลางข่วงกว้างเมรุไชย ฟังดูกลองค้อง พิณพาทย์เสียงใส เภรีบัดไชย สรรญเสริญเจ้า
บทบาทของกลองสะบัดชัย > เป็นเครื่องประโคมฉลองชัยชนะ

วรรณกรรมเรื่องอุสสาบารส ผูกที่12 ตอนพระขิตราชรบศึกชนะก็มีการตีกลองสะบัดชัยเฉลิมฉลอง ‘' ส่วนว่าริพลโยธาพระขิตราชก็ตี กลองสะบัดชัย เหล้นม่วนโห่ร้องอุกขลุกมี่นันนัก เสียงสนั่นก้องใต้ฟ้าเหนือดินมากนัก ปุนกระสันใจเมืองพานมากนัก  หากได้แล้วก็ตีค้อง กลองสะบัดชัย สงวนม่วนเหล้น กวัดแก่วงดาบฟ้อนไปมา
บทบาทของกลองสะบัดชัย > เครื่องประโคมเพื่อความสนุกสนาน

ในวรรรณกรรมประเภทโคลงเรื่องอุสสาบารส มีการตีกลองสะบัดชัย ดื่มสุราในเหล่าพลโยธายามว่างจากการรบ ดังปรากฏในโคลงบทที่ 130 ว่า
พลท้าวชมชื่นเหล้น สะบัดชัย อยู่แล
มัวม่วนกินสนุกใจ โห่เหล้า
ทัพหลวงแห่งพระขิต ชมโชค พระเอย่
กลองอุ่นเมืองท้าวก้อง ติ่งแตร
บทบาทและหน้าที่ของกลองสะบัดชัยจากหลักฐานทางวรรณกรรมดังกล่าวแสดงว่าแต่เดิมนั้นเกี่ยวพันกับฝ่ายอาณาจักรกษัตริย์หรือเจ้าเมืองและกองทัพทั้งนั้นต่อมาเมื่อสถาบันกษัตริย์เจ้าเมืองของล้านนาถูกลดอำนาจจนสูญไปในที่สุด กลองสะบัดชัยซึ่งถือได้ว่าเป็นของสูง จึงเปลี่ยนที่อยู่ใหม่ไปอยู่กับ  ศาสนจักร  ซึ่งมีบทบาทคู่กับ ‘' อาณาจักร  มาตลอดศาสนสถานของพุทธศาสนาคือวัด ฉะนั้นวัดจึงน่าจะเป็นสถานที่รองรับกลองสะบัดชัยมาอีกทอดหนึ่ง และเมื่อเข้าไปอยู่ในวัดหน้าที่ใหม่ที่เพิ่มขึ้น คือตีเป็น ‘' พุทธบูชา  จนได้ชื่ออีกชื่อหนึ่งว่า กลองปูชา ( อ่าน  ก๋องปู๋จา ) เวลาตีก็บอกว่า ตีกลองปูชา กระนั้นก็ตามหลายแห่งยังพูดว่า ตีกลองสะบัดชัย อยู่ดี
อย่างไรก็ตามแม้จะได้หน้าที่ที่ใหม่แล้ว หน้าที่เดิมที่ยังคงอยู่ก็คือเป็น  สัญญาณ  เพราะวัดเป็นศูนย์รวมของชุมชนข่าวสารต่าง ๆ จึงมักออกจากวัด ปัจจุบันจึงได้ยินเสียงกลองจากวัดอยู่บ้าง ( เฉพาะวัดที่ยังไม่มีเครื่องเสียงตามสาย ) เพื่อเป็นสัญญาณเรียกประชุมสัญญาณบอกเหตุฉุกเฉิน สัญญาณบอกวันโกนวันพระและหน้าที่รองลงมาที่เกือบจะสูญหายแล้วาคือเป็น ‘' มหรสพ  ซึ่งเหลือเฉพาะในงานบุญคือ บุญสลากภัตต์ที่เรียกว่า ทานกวยสลาก ( อ่าน ‘' ตานก๋วยสะหลาก )
กองทัพเคนยา

| กองทัพเคนยา |
| --- | --- |
ตราสัญลักษณ์กองทัพเคนยา
ก่อตั้ง: 14 มกราคม พ.ศ. 2507
เหล่า: กองทัพบก กองทัพเรือ กองทัพอากาศ
กองบัญชาการ: ไนโรบี
ผู้บังคับบัญชา
ผู้บัญชาการทหาร: ประธานาธิบดี อูฮูรู เกนยัตตา
กำลังพล
อายุเริ่มบรรจุ: 18 ปี
ยอดประจำการ: 24,120
รายจ่าย
งบประมาณ: $843,000,000 (ปีงบประมาณ 2555)
ร้อยละต่อจีดีพี: 5.3% (ปีงบประมาณ 2555)
อุตสาหกรรม
แหล่งผลิตนอกประเทศ:  สหราชอาณาจักร  สหรัฐ  รัสเซีย  ยูเครน  เซอร์เบีย  ฝรั่งเศส  เยอรมนี
กองทัพเคนยา เป็นกองทัพของสาธารณรัฐเคนยา แบ่งเป็นกองทัพบก กองทัพเรือ และกองทัพอากาศ รัฐธรรมนูญแห่งเคนยา ค.ศ. 2010 มาตรา 241 สถาปนาและแบ่งองค์ประกอบกองทัพเคนยาปัจจุบัน ประธานาธิบดีเคนยาเป็นผู้บัญชาการทหารของกองทัพ
เชิงอรรถ

↑  IISS Military Balance 2012, 438.
แหล่งข้อมูลอื่น

เว็บไซต์กระทรวงกลาโหมเคนยา
Kenya Security Information เก็บถาวร 2008-06-16 ที่ เวย์แบ็กแมชชีน -  Institute for Security Studies retrieved on 28 May 2007
BBC News report: Kenya police probes army, dated 31 January 2003
คริสต์ทศวรรษ 1810

| --- | --- |
คริสต์สหัสวรรษ:: 2
คริสต์ศตวรรษ:: 18 19 20
คริสต์ทศวรรษ:: 1780 1790 1800 คริสต์ทศวรรษ 1810 1820 1830 1840
คริสต์ศักราช:: 1810 1811 1812 1813 1814 1815 1816 1817 1818 1819
เหตุการณ์ > 1810

ไทยเสียบันทายมาศ(ฮาเตียน)ให้กับเวียดนาม เหตุการณ์นี้เกิดขึ้นในสมัยพระบาทสมเด็จพระพุทธเลิศหล้านภาลัย(รัชกาลที่ 2)
เหตุการณ์ > 1815

สงครามนโปเลียน: นโปเลียน โบนาปาร์ต หลบหนีออกจากเกาะเอลบา และมีการลงนามในสนธิสัญญาปารีสครั้งที่สอง
คณะประพันธกรจรจัด (ฤดูกาลที่ 4)

ฤดูกาลของรายการโทรทัศน์
| คณะประพันธกรจรจัด |
| --- | --- |
ฤดูกาลที่ 4

ประเทศ: ญี่ปุ่น
จำนวนตอน: 13
การออกอากาศ
ออกอากาศ: 5 มกราคม พ.ศ. 2566 – 29 มีนาคม พ.ศ. 2566
ลำดับฤดูกาล
← ก่อนหน้า ฤดูกาลที่ 3 
ซีรีส์อนิเมะโทรทัศน์ คณะประพันธกรจรจัด เรื่องราวเกี่ยวกับเหล่าผู้มีพลังพิเศษเหนือธรรมชาติที่ใช้ด้วยจุดมุ่งหมายต่าง ๆ กัน ตั้งแต่การควบคุมธุรกิจ ไขปริศนา และปฏิบัติภารกิจที่ได้รับมอบหมายจากมาเฟีย เรื่องราวหลัก ๆ เน้นไปที่สมาชิกของ "สำนักงานนักสืบบุโซ" (สำนักงานนักสืบติดอาวุธ) และชีวิตในแต่ละวัน ซีรีส์อนิเมะผลิตโดยสตูดิโอโบนส์ กำกับโดยทากูยะ อิงาราชิ และเขียนบทโดยโยจิ เอโนกิโดะ
อนิเมะฤดูกาลที่ 4 ประกาศสร้างในวันที่ 7 พฤศจิกายน พ.ศ. 2564 เริ่มออกอากาศในวันที่ 4 มกราคม พ.ศ. 2566 และจบในวันที่ 29 มีนาคม พ.ศ. 2566 วง Screen Mode ร้องเพลงเปิดชื่อเพลงว่า "True Story" ส่วนวงลักไลฟ์ร้องเพลงปิดชื่อเพลงว่า "ชิรูชิ" (ญี่ปุ่น: "Shirushi"; โรมาจิ: しるし; ทับศัพท์: Shirushi)
รายชื่อตอน

| ตอน ทั้งหมด | ตอนในฤดูกาล | ชื่อ | วันฉายเดิม |
| --- | --- | --- | --- |
| 38 | 1 | "นักดาบเดียวดายกับยอดนักสืบ" ถอดเสียง: "Ko Kenshi to Meitantei" (孤剣士と名探偵) | 5 มกราคม พ.ศ. 2566 |
| 39 | 2 | "ทิวาคือความฝัน ราตรีสิความจริง" ถอดเสียง: "Hiru wa Yume, Yoru zo Utsutsu" (ญี่ปุ่น: 晝ひるは夢、夜ぞ現) | 11 มกราคม พ.ศ. 2566 |
| 40 | 3 | "ความลับเรื่องการก่อตั้งสำนักงานนักสืบ" ถอดเสียง: "Tantei-sha Setsuritsu Hiwa" (探偵社設立秘話) | 18 มกราคม พ.ศ. 2566 |
| 41 | 4 | "ฆาตกรรมสมบูรณ์แบบกับฆาตกร (ครึ่งแรก)" ถอดเสียง: "Kanpekina Satsujin to Satsujin-sha (Sono Ichi)" (ญี่ปุ่น: 完璧な殺人と殺人者 (其の一)) | 25 มกราคม พ.ศ. 2566 |
| 42 | 5 | "ฆาตกรรมสมบูรณ์แบบกับฆาตกร (ครึ่งหลัง)" ถอดเสียง: "Kanpekina Satsujin to Satsujin-Sha (Sono ni)" (ญี่ปุ่น: 完璧な殺人と殺人者（其の二）) | 2 กุมภาพันธ์ พ.ศ. 2566 |
| 43 | 6 | "โศกนาฏกรรมวันอาทิตย์" ถอดเสียง: "Higekinaru Nichiyōbi" (ญี่ปุ่น: 悲劇なる日曜日) | 9 กุมภาพันธ์ พ.ศ. 2566 |
| 44 | 7 | "DOGS HUNT DOGS" ถอดเสียง: "Inu wa inu o karu" (ญี่ปุ่น: 犬は犬を狩る) | 15 กุมภาพันธ์ พ.ศ. 2566 |
| 45 | 8 | "ทั้งเจ้าและเราล้วนเป็นบุตรแห่งบาป" ถอดเสียง: "Kimi mo Tsumi no Ko, ga mo Tsumi no Ko" (ญี่ปุ่น: 君も罪の子、我も罪の子) | 22 กุมภาพันธ์ พ.ศ. 2566 |
| 46 | 9 | "ผีเสื้อในความฝัน" ถอดเสียง: "Chō o Yume mu" (ญี่ปุ่น: 蝶を夢む) | 1 มีนาคม พ.ศ. 2566 |
| 47 | 10 | "ทุกข์โศกของผู้ไร้ปีก" ถอดเสียง: "Hanenaki mi no Kanashiki ka na" (ญี่ปุ่น: 翅無き身の悲しきかな) | 8 มีนาคม พ.ศ. 2566 |
| 48 | 11 | "บันทึกการแหกคุก" ถอดเสียง: "Datsugokuki" (ญี่ปุ่น: 脱獄記) | 15 มีนาคม พ.ศ. 2566 |
| 49 | 12 | "คณะประพันธกรล่าทรชน" ถอดเสียง: "Bungō Haundo Doggusu" (ญี่ปุ่น: 文豪ハウンドドッグス) | 22 มีนาคม พ.ศ. 2566 |
| 50 | 13 | "SKYFALL" ถอดเสียง: "Sukaifōru" (ญี่ปุ่น: スカイフォール) | 29 มีนาคม พ.ศ. 2566 |
แหล่งข้อมูลอื่น

อนิเมะ คณะประพันธกรจรจัด ฤดูกาลที่ 4 ที่เอไอเอสเพลย์
อนิเมะคณะประพันธกรจรจัด ฤดูกาลที่ 4 ที่ปีลีปีลี
อนิเมะ คณะประพันธกรจรจัด ฤดูกาลที่ 4 ที่ไพรม์วิดีโอ
อนิเมะ คณะประพันธกรจรจัด ฤดูกาลที่ 4 ที่อ้ายฉีอี้
อนิเมะ คณะประพันธกรจรจัด ฤดูกาลที่ 4 (พากย์ไทย) ที่อ้ายฉีอี้
| ด ค กคณะประพันธกรจรจัด โดย คาฟกา อาซางิริ และ ซังโงะ ฮารูกาวะ |
| --- | --- |
มังงะ:  รายชื่อตอน 
อนิเมะ:  รายชื่อตอน ฤดูกาลที่ 1  2  3  4 
ภาพยนตร์:  คณะประพันธกรจรจัด เดอะมูฟวี่ เดธแอปเปิล  คณะประพันธกรจรจัด เดอะมูฟวี: บีสต์ 
ตัวละคร:  นาคาจิมะ อัตสึชิ  ดาไซ โอซามุ 
อื่น ๆ: "Reason Living"
คณะผลิตกรรมการเกษตร มหาวิทยาลัยแม่โจ้

| --- | --- |
Faculty of Agricultural Production, Maejo University
สถาปนา: 7 มิถุนายน พ.ศ. 2477; 90 ปีก่อน (2477-06-07)
สังกัดการศึกษา: มหาวิทยาลัยแม่โจ้
คณบดี: พุฒิสรรค์  เครือคำ
ที่อยู่: 63 หมู่ 4 ตำบลหนองหาร อำเภอสันทราย จังหวัดเชียงใหม่ 50290
เว็บไซต์: www.ap.mju.ac.th
อาคารรัตนโกสินทร์ 200 ปี คณะผลิตกรรมการเกษตร
คณะผลิตกรรมการเกษตร มหาวิทยาลัยแม่โจ้ ถือได้ว่าเป็นคณะแรกที่เปิดสอนของมหาวิทยาลัยแม่โจ้
ประวัติ

มหาวิทยาลัยแม่โจ้เป็นสถาบันการศึกษาด้านการเกษตรที่เก่าแก่ที่สุดในประเทศไทย เริ่มต้นจากการเป็น “โรงเรียนฝึกหัดครูประถมกสิกรรมประจำภาคเหนือ” เปิดสอนมาตั้งแต่ วันที่ 7 มิถุนายน 2477 ได้ยกฐานะ และเปลี่ยนชื่อเป็นสถาบันเทคโนโลยีการเกษตร ในปี พ.ศ. 2518 โดยเปิดทำการสอนในระดับปริญญาตรี ทษ.บ. (เทคโนโลยีการเกษตรบัณฑิต) คณะผลิตกรรมการเกษตรซึ่งก่อตั้งขึ้นเป็นคณะแรก กล่าวได้ว่าคณะผลิตกรรมการเกษตรได้ดำเนินกิจกรรมหลักตามวิสัยทัศน์ของมหาวิทยาลัยแม่โจ้มาตั้งแต่เริ่มต้น
สาขาวิชา

ปัจจุบันคณะผลิตกรรมการเกษตรมีการจัดการเรียนการสอนในระดับปริญญาตรี ปริญญาโท และปริญญาเอก จำนวน 16 หลักสูตร และมีการแบ่งส่วนราชการออกเป็น 2 สำนักงาน คือ สำนักงานเลขานุการ และสำนักงานกิจการพิเศษ
สาขาวิชาพืชสวน
สาขาวิชาพืชไร่
ภาควิชาเทคโนโลยีสัตว์
ภาควิชาอารักขาพืช
สาขาวิชาปฐพีศาสตร์
สาขาวิชาการพัฒนาส่งเสริมและนิเทศศาสตร์เกษตร
สาขาวิชาเกษตรเคมี
สาขาวิชาการพัฒนาภูมิสังคมอย่างยั่งยืน
สาขาวิชาการใช้ที่ดินและการจัดการทรัพยากรธรรมชาติ
สาขาวิชาวิทยาการสมุนไพร
18 มีนาคม

วันที่ 18 มีนาคม เป็นวันที่ 77 ของปี (วันที่ 78 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 288 วันในปีนั้น
เหตุการณ์ > คริสต์ศตวรรษที่ 1

พ.ศ. 580 (ค.ศ. 37) – วุฒิสภาโรมันยกเลิกพินัยกรรมของจักรพรรดิติแบริอุส และประกาศสถาปนาจักรพรรดิไกอัส จูเลียส ซีซาร์ ออกัสตัส เจอร์มานิคัส (หรือคาลิกูลา)
เหตุการณ์ > คริสต์ศตวรรษที่ 13

พ.ศ. 1772 (ค.ศ. 1229) - สงครามครูเสดครั้งที่ 6: จักรพรรดิฟรีดริชที่ 2 แห่งจักรวรรดิโรมันอันศักดิ์สิทธิ์ ขึ้นครองราชย์เป็นกษัตริย์แห่งเยรูซาเลม
เหตุการณ์ > คริสต์ศตวรรษที่ 14

พ.ศ. 1857 (ค.ศ. 1314) – ฌักแห่งมอแล ปรมาจารย์คนที่ 23 และคนสุดท้ายของอัศวินเทมพลาร์ถูกเผาทั้งเป็น
เหตุการณ์ > คริสต์ศตวรรษที่ 15

พ.ศ. 1981 (ค.ศ. 1438) - พระเจ้าอัลเบิร์ชท์ที่ 2 แห่งฮับส์บูร์ก ขึ้นครองราชย์เป็นกษัตริย์แห่งเยอรมนี
เหตุการณ์ > คริสต์ศตวรรษที่ 16

พ.ศ. 2114 (ค.ศ. 1571) – วัลเลตตากลายเป็นเมืองหลวงของมอลตา
เหตุการณ์ > คริสต์ศตวรรษที่ 18

พ.ศ. 2309 (ค.ศ. 1766) – การปฏิวัติอเมริกา: รัฐสภาอังกฤษยกเลิกพระราชบัญญัติแสตมป์